Hansi Flick

Hansi Flick, nascet quam Hans-Dieter Flick, es un professional ex-footballero e chef de exercition de Germania. Il nascet li 24-im de februar 1965 in Heidelberg e esset inter li 2021 e 2023 chef de exercition del National football-selection de Germania. Hansi Flick ganiat quam chef de exercition del football-club FC Bayern München duvez li german championatu de football e unvez li UEFA Liga del Championes. Desde li may 2024 Hansi Flick es li chef de exercition de FC Barcelona (Hispania).

Personal e professional vive éxter li sport
Hansi Flick fat un aprentisage quam bankero. Il es maritat con Silke Flick e li cuple have du filias e du nepotes. Li familie habita in Bammertal.

Cariere quam footballero
Hansi Flick esset professional footballero. In li annu 2000 il finit su football-cariere. Su position esset in li medie-campe.

Teams
Su clubes quam adult esset:
 1982–1985	SV Sandhausen
 1985–1990	FC Bayern München
 1990–1993	1. FC Köln
 1994–2000	Victoria Bammental

Cariere quam chef de exercition

Su clubs e equipes quam chef de exercition es:
 1996–2000 Victoria Bammertal
 2000-2005 TSG Hoffenheim
 2006 Red Bulls Salzburg (Assistente)
 2006-2014 National football-selection de Germania (Assistente de Jogi Löw
 2019 FC Bayern München (Assistente)
 2019-2021 FC Bayern München 
 2021-2023 National football-selection de Germania 
 2024- FC Barcelona (Hispania)

Successes quam chef de exercition
 2019-2020 e 2020-2021 Champion de Germania con FC Bayern München.
 2019-2020 UEFA Liga del Championes con FC Bayern München

Hansi Flick ne esset successosi quam chef de exercition del National football-selection de Germania. In li Championatu mundal de football 2022 su equip perdit ja in li unesim rond. Pos un serie de defetes Hansi Flick esset demisset ye li 10-im de septembre 2023. To sequet un 1:4 defete de Germania contra Japan ye li 9-im de septembre 2023. Ye li 29-im de may 2024 it esset anuciat que Hansi Flick es li nov chef de exercition del FC Barcelona in Hispania.

Categorie:Football